Die meeste elliptiese sterrestelsels bestaan uit populasie II-sterre – ou, rooi sterre met min metale – en het dus ’n rooi kleur. Hulle het min interstellêre materiaal en minimale stervorming, en word dikwels omring deur groot getalle bolswerms. Hulle maak sowat 10–15% van die stelsels in die Virgo-superswerm uit, maar is nie die oorheersende soort sterrestelsel in die heelal nie.
Die dinamiese eienskappe van elliptiese stelsels en dié van die bol van spiraal- en lensvormige sterrestelsels stem ooreen, en dit dui daarop dat hulle deur dieselfde fisiese prosesse gevorm word, hoewel dié mening omstrede is. Elliptiese dwergsterrestelsels se eienskappe wissel tussen dié van gewone elliptiese stelsels en dié van bolswerms. Sferoïdale dwergsterrestelsels lyk soos ’n aparte klas: hul eienskappe stem meer ooreen met dié van onreëlmatige en spiraalstelsels.
Benewens die Hubble-klasse, ná gE (elliptiese reuse), is ’n klas D en cD. Hulle stem ooreen met die kleiner stelsels, maar is meer uitgesprei en het groter halo's. Sommige lyk selfs meer soos lensvormige sterrestelsels.
Daar word geglo alle helder elliptiese stelsels het ’n supermassiewe swartkolk in hul kern, en dat die grootte daarvan afhang van die groote van die sterrestelsel.
Messier 60 (NGC 4649)
Messier 87 (NGC 4486)
Messier 105 (NGC 3379)
Maffei 1, die naaste elliptiese reus.
↑ Hubble, E.P. (1936). The realm of the nebulae (PDF). Mrs. Hepsa Ely Silliman memorial lectures, 25. New Haven: Yale University Press. ISBN 978-0-300-02500-2. OCLC 611263346. Geargiveer vanaf die oorspronklike op 2012-09-29.
↑ Binney, J.; Merrifield, M. (1998). Galactic Astronomy. Princeton: Princeton University Press. ISBN 978-0-691-02565-0. OCLC 39108765. Aanhaling gebruik verouderde parameter |coauthors= (help)
↑ Loveday, J. (Februarie 1996). “The APM Bright Galaxy Catalogue.”. Monthly Notices of the Royal Astronomical Society 278 (4): 1025–1048.
↑ David Merritt (Februarie 1999). “Elliptical galaxy dynamics”. The Astronomical Journal 756 (756): 129–168. doi:10.1086/316307.
SEDS: Elliptical Galaxies
Wikimedia Commons het meer media in die kategorie Elliptiese sterrestelsel.
Ontsluit van "https://af.wikipedia.org/w/index.php?title=Elliptiese_sterrestelsel&oldid=1891054"
Last edited on 17 Januarie 2019, at 17:46